Il-midfielder ta' PSG Julian Draxler li kien parti minn kull skwadra tal-Ġermanja sa mill-2014 ma kienx inkluż fil-lista tas-26 player magħżula minn Joachim Low għall-Euro 2020. Il-coach tal-Ġermanja spjega kif hu għandu relazzjoni tajba ħafna mal-player u qal li r-raġuni prinċipali hi li fl-aħħar tliet snin ma kienx regolari fit-tim ta' PSG u kellu wkoll bosta injuries. Fl-aħħar partiti ta' taħt il-coach il-ġdid ta' PSG Mauricio Pochettino, Draxler beda jsib aktar spazzju mal-ewwel ħdax iżda dan ma kienx biżejjed biex jagħmilha mas-26 player tal-Ġermanja.